Author: Eva Blahová
Company: Ministerstvo zdravotnítva SR

Predkladacia správa

	Ministerstvo zdravotníctva SR predkladá návrh na odpustenie splátok návratných finančných výpomocí pre zdravotné poisťovne z vlastnej iniciatívy. Na zabezpečenie platobnej schopnosti boli zdravotným poisťovniam v rokoch 1998 až 200 poskytnuté návratné finančné výpomoci v celkovej sume 4,400 mld. Sk
Prostriedky z návratných finančných výpomocí boli poskytnuté na riešenie platobnej neschopnosti zdravotných poisťovní, účelovo určené na pokrytie deficitu v úhradách lôžkovým zdravotníckym zariadeniam, úhradu záväzkov voči lekárňam a ostatným poskytovateľom zdravotnej starostlivosti. Návratné finančné výpomoci nemali pokryť celý deficit príjmov v rozpočtoch zdravotných poisťovní.  Z výsledkov hospodárenia zdravotných poisťovní  je zrejmé, že v I.-III. štvrťroku 2001 tak ako aj v predchádzajúcich rokoch došlo k nedofinancovaniu systému zdravotnej starostlivosti hradenej zo zdravotného poistenia. V roku 2000 skončili zdravotné poisťovne s bilančným rozdielom 4,531 mld. Sk , k 30.9.2001 bilančný rozdiel bol –5,136 mld. Sk. Vzhľadom na zložitú finančnú situáciu v rezorte zdravotníctva, zdravotné poisťovne neboli schopné akumulovať finančné prostriedky na úhradu splátok návratných finančných výpomocí ale tieto použili na uhrádzanie zdravotnej starostlivosti podľa splátkových kalendárov v dohodnutých s poskytovateľmi zdravotnej starostlivosti. 
	Odpustením návratných finančných  výpomocí v rozsahu splátok za roky 2000 až 2001 vo výške 1 173 785 tis. Sk sa vytvorí predpoklad pre postupné vyrovnávanie bilancie hospodárenia systému zdravotnej starostlivosti.
	V rámci medzirezortného pripomienkového konania bol materiál zaslaný Ministerstvu financií SR. Podľa stanoviska ministerstva financií z 24.10.2001 splátky návratných finančných výpomocí v roku 2001 sú už započítané do celkových príjmov štátneho rozpočtu, ich rozpustenie by znamenalo prekročenie schodku štátneho rozpočtu na rok 2001 a tým porušenie zákona č. 472/2000 Z. z. o štátnom rozpočte na rok 2001. Dňa 3.12.2001 po rokovaní ministra zdravotníctva SR a ministerky financií SR sa materiál predkladá na rokovanie vlády SR bez rozporu.